Държавен вестник, бр. 21, 2021 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  21
декларация за имуществените и деловите си 
интереси по установен от заместник-предсе-
дателя образец.
Застраховане на недвижимите имоти
Чл. 21. (1) Дружеството със специална 
инвестиционна цел е длъжно да застрахо-
ва недвижимите си имоти за покриване на 
приложимите рискове по раздел II, т. 8, пър-
во – четвърто и шесто тире от приложение 
№ 1 от Кодекса за застраховането в 7-дневен 
срок след придобиването на съответния имот, 
съответно след издаване на удостоверителен 
документ за въвеждането му в експлоатация.
(2) Изискването по ал. 1 не е задължител-
но за земеделските земи по смисъла на чл. 2 
от Закона за собствеността и ползването на 
земеделските земи и за незастроените позем-
лени имоти. 
Оценка на недвижимите имоти и взема-
нията
Чл. 22. (1) Дружеството със специална ин-
вестиционна цел може да придобива, съответно 
да продава, недвижими имоти или вземания 
само ако за същите е налице оценка от един 
или повече независими оценители или друже-
ство на независим оценител с квалификация 
и опит в оценяването на недвижими имоти 
от съответния вид, която е извършена преди 
придобиването, съответно преди продажбата, 
след възлагане от дружеството със специална 
инвестиционна цел. 
(2) Независимият оценител, съответно 
дружеството на независим оценител по ал. 1, 
трябва: 
1. да притежава правоспособност за оцен-
ка на недвижими имоти от съответния вид 
съгласно Закона за независимите оценители;
2. да не е с отнемана правоспособност на 
независим оценител за оценка на недвижими 
имоти от съответния вид през последните 
три години преди датата, за която се отнася 
оценката;
3. като оценител на недвижими имоти от 
съответния вид да не е извършвал нарушения 
на чл. 17, ал. 2, чл. 18, т. 1 – 3 и т. 6 и 7 и 
чл. 21 от Закона за независимите оценители 
през последните три години преди датата, за 
която се отнася оценката;
4. да има най-малко три години професио-
нален опит при оценяване на инвестиционни 
имоти, съответно на вземания.
(3) Оценката по ал. 1 не може да бъде 
възложена на лице, което:
1. притежава пряко или непряко участие 
в капитала на дружеството със специална 
инвестиционна цел или на трето лице по 
чл. 27, ал. 4;
2. е член на съвета на директорите на дру-
жеството със специална инвестиционна цел 
или на управителен орган на специализирано 
дружество по чл. 28, ал. 1, или на трето лице 
по чл. 27, ал. 4;
3. е свързано лице с дружеството със спе-
циална инвестиционна цел, с лице по чл. 10, 
ал. 2 и 4 или с лице, което притежава пряко 
или непряко над 5 на сто от капитала на 
дружеството със специална инвестиционна 
цел или на специализирано дружество по 
чл. 28, ал. 1;
4. е продавач или купувач на недвижимия 
имот или вземането, член е на управителен 
или контролен орган, съдружник или акционер 
е в продавача или в купувача, както и свър-
зано лице с продавача или купувача, с член 
на управителния или контролния му орган, 
с негов съдружник или акционер;
5. би било повлияно от друга форма на 
зависимост или интерес при извършване на 
оценката.
(4) Дружеството със специална инвести-
ционна цел възлага извършването на оценка 
по ал. 1 след представяне от независимия 
оценител на сертификат за съответната пра-
воспособност, както и декларация за липсата 
на обстоятелства по ал. 2, т. 2 и 3 и ал. 3 и 
информация за извършени оценки, доказваща 
професионалния опит по ал. 2, т. 4. Докумен-
тите по изречение първо се прилагат и към 
изготвената оценка.
(5) Независимите оценители отговарят за 
вреди, причинени на дружеството със специ-
ална инвестиционна цел, ако те са пряка и 
непосредствена последица от техни виновни 
действия във връзка с изготвената оценка.
(6) Цените, по които дружеството със 
специална инвестиционна цел придобива 
недвижими имоти или вземания, не могат да 
надвишават с повече от 5 на сто от съответ-
ната оценка по ал. 1, а цените, по които ги 
продава, не могат да бъдат занижени с повече 
от 5 на сто от оценката по ал. 1, освен при 
изключителни обстоятелства. В този случай 
лицата по чл. 10, ал. 2 трябва да обяснят 
действията си в отчетите по чл. 31, ал. 1 за 
съответния период.
(7) В случаите на придобиване на земе-
делска земя по смисъла на чл. 2 от Закона за 
собствеността и ползването на земеделските 
земи на стойност под 20 000 лв. дружеството 
може да не извършва оценка преди придо-
биване.
(8) Преди придобиването, съответно преди 
продажбата на недвижим имот на територията 
на друга държава членка, се извършва оценка 
от независим оценител или признат оцени-
тел. Когато оценката се извършва от признат 
оценител, се прилагат съответно ал. 1, 3 и 4.
Последващи оценки на недвижимите имоти 
и вземанията
Чл. 23. (1) Притежаваните от дружеството 
със специална инвестиционна цел недвижими 
имоти или вземания се оценяват към края